බස්නාහිර පළාත් සභා බල ප්‍රදේශයට අයත් මීගමුව ජා ඇළ වතුපිටිවල බණ්ඩාරගම ඇතුළු භෞතික පහසුකම් අඩු රෝහල් අතර බෙදාදීම සඳහා සිංගප්පූරවේ සුවි පදනම ලබාදුන් රුපියල් ලක්ෂ හතහමාරක් පමණ වටිනා ඇඳන් වෛද්‍ය උපකරණ ශල්‍ය උපකරණ ඖෂධ වර්ග සහ මෙට්ට තොගයක් දේශීය වෛද්‍ය නියෝජ්‍ය ඇමැති පණ්ඩු බණ්ඩාරනායක මහතාගේ ප්‍රධානත්වයෙන් ගම්පහ දිසා මහ රෝහලේ ප්‍රධාන වෛද්‍ය අධිකාරී සුදත් ධර්මවර්ධන සහකාර වෛද්‍ය අධිකාරී වෛද්‍ය ධම්මික මායාදුන්න මහත්වරුන් වෙත ලබා දීම පසුගියදා ගම්පහ දිසා මහ රෝහල් පරිශ්‍රයේදී සිදු විය.ජාතික ආර්ථික සංවර්ධන ඇමැති බැසිල් රාජපක්ෂ මහතාගේ උපදෙස් මත ගම්පහ දිස්ත්‍රික් ලියඅබිමන් කාන්තා සංවිධානයේ ප්‍රධාන සභාපතිනි නීතිඥ පුෂ්පා රාජපක්ෂ බස්නාහිර පළාත් ප්‍රධාන ඇමැති ප්‍රසන්න රණතුංග මහතා සහ දේශීය වෛද්‍ය නියෝජ්‍ය ඇමැති පණ්ඩු බණ්ඩාරනායක මහතාගේ ඉල්ලීම මත කැලණිය මානෙල්වත්ත බෞද්ධ විහාරාධිපති බෝදාගම චන්දිම හිමියන්ගේ මැදිහත්වීමෙන් මෙම වටිනා උපකරණ තොගය පරිත්‍යාග කර තිබුණි..